PEDAGOŠKI FAKULTET

UNIVERZITET U SARAJEVU

Skenderija 72

Website: www.pf.unsa.ba

Na osnovu Zaključka Vlade Kantona Sarajevo broj: 02-05-44959-5/19 od 31. 12. 2019. godine i saglasnosti Ministarstva za obrazovanje nauku i mlade Kantona Sarajevo broj: 11/05-30-3851-1/20 od 29.04. 2020.godine i Odluke dekana Pedagoškog fakulteta Univerziteta u Sarajevu broj:01-765/20 od 28. 5. 2020. godine raspisuje se

**JAVNI OGLAS/KONKURS**

**za prijem u radni odnos na**

**Pedagoškom fakultetu Univerziteta u Sarajevu**

**na određeno vrijme**

1. **Laborant – 1 izvršilac, sa punim radnim vremenom na određeno vrijeme.**

 **Opis poslova radnog mjesta laboranta:**

priprema i rasprema nastavna sredstva za izvođenje nastave, priprema materijala i izrada modela potrebnih za izvođenje vježbi,a saradnicima priprema i demonstrira laboratorijske vježe pruža tehničku pomoć u naučnoistraživačkoj djelatnosti nastavnika,nabavlja i vodi evidenciju potrošnog materijala (hemikalija, alata i sitnog inventara),održava zbirku učila i nastavnih sredstava,izrađuje šeme, tabele, dijagrame i manja učila za potrebe nastave,vodi administrativne poslove za potrebe odsjeka i druge poslove po nalogu predmetnog nastavnika,u saranji sa prodekanom za nastavu i studentska pitanja, nastavnicima i saradnicima izrađuje rasporede za nastavu i vježbe  za I  i II ciklus studija;u saradnji sa prodekanom za nastavu izrađuje rasporede za instruktivnu nastavu za vanredne studente I i II ciklusa studija;u saradnji sa prodekanom za nastavu i studentska pitanja izrađuje rasporede ispitnih rokova za završne i popravne rokove i dodatni ispitni termin (septembarski) u toku akademske godine na I i II ciklusu studija, za sve oblike studija;rasporede za sve aktivnosti vezane za I i II ciklus  proslijeđuje na web situ, nastavnicima i saradnicima u elektronskoj i printanoj verziji;na web i oglasnu ploču dostavlja za oglašavanje sve obavijesti vezano za pomjeranje, odgađanje i nadoknadu predavanja, vježbi i ispita;planira zauzetost sala za nastavne procese redovne i instruktivne nastave, i radi prikaz zauzetosti sala za I i II ciklus studija;usaglašava zauzetost sala (dodjeljuje sale) za potrebe vannastavnih aktivnosti, za dekanat, odsjeke i asocijaciju.

Pripadajuća osnovna neto plaća: u skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu

Mjesto rada: Sarajevo

Radno vrijeme: 08-16 h

Vremenski period: određeno do 31. 12. 2020. godine

**Uslovi**

Pored općih uslova utvrđenih zakonom o radu („Sl.novine FBIH“, broj: 26/16 i 89/18)

Kandidati trebaju ispunjavati sljedeće posebne uslove:

* SSS/IV stepen hemijskog usmjerenja
* 3 godine radnog iskustva na istim ili sličnim poslovima

**Uz svojeručno potpisanu Prijavu sa naznakom za mjesto laboranta, uz obavezno navođenje priložene dokumentacije, kandidati su obavezni dostaviti (original ili ovjerene kopije):**

* biografiju/životopis,
* diplomu o stečenoj stručnoj spremi i dodatak diplomi (nostrifikovane /priznate diplome ako su iste stečene van BIH ili u nekoj drugoj državi nakon 6. 4. 1992 godine),
* Izvod iz matične knjige rođenih,
* uvjerenje o državljanstvu ( ne starije od 6 mjeseci),
* dokaz o radnom iskustvu na istim ili sličnim poslovima**,**
* dokaz o statusu po osnovu dopunskih prava boraca-branitelja BiH u skladu sa Zakonom,pri kojem kandidati imaju prioritet prilikom zapošljavanja (potvrda, uvjerenje i sl.) ukoliko isti kandidat posjeduje

**Prioritet pri zapošljavanju imaju lica utvrđena u članu 23. Zakona o dopunskim pravima boraca-branitelja BIH („Službene novine KS“ , broj: 45/12, 26/14 I 46/17).**

**Napomena: Javni oglas/konkurs ostaje otvoren 10 dana od dana objavljivanja. Prijave na javni oglas/konkurs slati putem pošte u zatvorenoj koverti sa naznakom“ NE OTVARAJ-PRIJAVA NA JAVNI OGLAS ZA LABORANTA“ na adresu:**

**Pedagoški fakultet Univerzitet u Sarajevu,ulica Skenderija 72, 71 000 Sarajevo,putem pošte Bliže informacije se mogu dobiti na telefon : 033 204 549**

Sa rangiranim kandidatima, Komisija za utvrđivanje prijedloga za prijem u radni odnos izvršiće provjeru radnih sposobnosti.O mjestu i vremenu provjere, kandidati će biti naknadno obaviješteni.

Kandidati koji budu izabrani, dužni su dostaviti uvjerenje PIO/MIO–Porezne uprave o radnom stažu i uvjerenje o zdravstvenoj sposobnosti za obavljanje poslova navedenih u konkursu.

Sa izabranim kandidatom zaključit će se Ugovor o radu sa punim radnim vremenom na period od šest mjeseci, do 31. 12. 2020. godine.

**Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa/konkursa kao i prijave koje sadrže neovjerene kopije tražene dokumentacije neće se uzeti u razmatranje.**